Στις 12 Μαΐου 2018 ένας 21χρονος, γεννημένος στην Τσετσενία, Γάλλος μουσουλμάνος οπλισμένος με μαχαίρι, σκότωσε έναν πεζό και τραυμάτισε αρκετούς ακόμα κοντά στην Όπερα Γκαρνιέ στο Παρίσι της Γαλλίας, πριν πυροβοληθεί θανάσιμα από την αστυνομία. Ο Γάλλος Πρόεδρος Εμανουέλ Μακρόν δήλωσε ότι η Γαλλία "πλήρωσε ακόμη μια φορά το τίμημα αίματος, αλλά δεν υποχωρεί ούτε σπιθαμή ενάντια στους εχθρούς της ελευθερίας".

Ο ύποπτος, που αναγνωρίστηκε ως ο **Καμζάτ Αζίμοφ**, ήταν ενταγμένος σε λίστα παρακολούθησης για την καταπολέμηση της τρομοκρατίας από το 2016. Το Πρακτορείο Ειδήσεων Amaq δημοσίευσε ένα βίντεο ενός ατόμου με κουκούλα να δηλώνει υποταγή στον ηγέτη του Ισλαμικού Κράτους Αμπού Μπακρ αλ-Μπαγκντάντι και φερόταν να είναι ο δράστης. Η επίθεση είναι υπό διερεύνηση ως τρομοκρατική.

Το περιστατικό
--------------

Η αστυνομία του Παρισιού απέκλεισε την περιοχή μετά την επίθεση.
Η επίθεση σημειώθηκε γύρω στις 8:47 μ.μ. στο δεύτερο διαμέρισμα του Παρισιού. Αστυνομικοί αρχικά προσπάθησαν δύο φορές να σταματήσουν τον δράστη με μη θανατηφόρο όπλο ηλεκτροπληξίας πριν τον πυροβολήσουν θανάσιμα όταν το όπλο ηλεκτροπληξίας απέτυχε να τον ακινητοποιήσει.

Ο δράστης
---------

Ο ύποπτος ονομάζεται **Καμζάτ Αζίμοφ** (Khamzat Azimov), Γάλλος πολίτης και φοιτητής νοσηλευτικής, γεννημένος το 1997 στην Τσετσενία. Ήρθε με τους γονείς του στη Γαλλία στις αρχές της δεκαετίας του 2000, όπου χορηγήθηκε στην οικογένειά του καθεστώς πρόσφυγα το 2004. Μεγαλωμένος στο Στρασβούργο, στην περιοχή της Αλσατίας, το 2010 η μητέρα του έγινε Γαλλίδα πολίτης, γεγονός που του επέτρεψε να πολιτογραφηθεί και ο ίδιος. Ο τότε 19χρονος ύποπτος κατέστη πρόσωπο ενδιαφέροντος για την DGSI το 2016, όταν ορισμένοι από τους γνωστούς του σχεδίαζαν να ταξιδέψουν στη Συρία. Είχε λευκό ποινικό μητρώο, ωστόσο το NBC ανέφερε ότι ο "ύποπτος ήταν σε λίστα παρακολούθησης της αστυνομίας για ριζοσπαστισμό". Μια δικαστική πηγή ανέφερε σε γαλλικά μέσα ενημέρωσης ότι οι γονείς του κρατούνταν για ανάκριση.

Ο Εισαγγελέας Φρανσουά Μολίν δήλωσε ότι ο δράστης φώναξε "Allahu Akbar" κατά τη διάρκεια της επίθεσης. Ένας σχολικός φίλος του Αζίμοφ, ο Αμπντούλ Χακίμ Α, συνελήφθη στο Στρασβούργο και μεταφέρθηκε στο Παρίσι. Λίγο πριν την επίθεση, είχε στείλει στην αδελφή του ένα μήνυμα ενός "άσματος τζιχάντ που χρησιμοποιείται τακτικά από το Ισλαμικό Κράτος", από ένα από τα τουλάχιστον οκτώ κινητά του τηλέφωνα.

Παραπομπές
----------

1. ↑  Knifeman in Paris terror attack was flagged as potential threat
2. ↑  «Man shot by police in Paris after attacking pedestrians with a knife». *CNBC*. 12 Μαΐου 2018. Αρχειοθετήθηκε από το πρωτότυπο στις 12 Μαΐου 2018. Ανακτήθηκε στις 12 Μαΐου 2018.
3. ↑  Νewsbomb (2018-05-13). «Παρίσι - Μακρόν: Η Γαλλία πληρώνει «για ακόμη μια φορά το τίμημα αίματος»». *Newsbomb.gr*.. Ανακτήθηκε στις 2018-06-24.
4. 1 2  «Paris attack latest: Isis claims responsibility for multiple stabbing in Opera district». *The Independent*. 13 Μαΐου 2018. .
5. ↑  Newsroom (2018-05-13). «Επίθεση Παρίσι: Βίντεο με τον δράστη δημοσίευσε ο ISIS». *CNN.gr*.. Ανακτήθηκε στις 2018-06-24.
6. ↑  «Khamzat Azimov: Who is the Paris attacker responsible for stabbing five people, killing one?». *The Independent*. 14 Μαΐου 2018. .
7. ↑  «Terrorism probe into Paris knife attack that left two dead, including attacker» (στα en-AU). *ABC News*. 13 Μαΐου 2018.. Ανακτήθηκε στις 13 Μαΐου 2018.
8. ↑  «Two dead in Paris knife attack» (στα αγγλικά). *BBC News*. 12 Μαΐου 2018.. Ανακτήθηκε στις 12 Μαΐου 2018.
9. ↑  «French government says attack foiled, Egyptian man arrested». *The Washington Post*. 18 Μαΐου 2018. Αρχειοθετήθηκε από το πρωτότυπο στις 2018-05-18.. Ανακτήθηκε στις 2018-06-24.
10. ↑  «Qui est Khamzat Azimov, l’auteur de l’attentat au couteau qui a fait un mort à Paris ?» (στα γαλλικά). *Le Monde*. 2018-05-13.. Ανακτήθηκε στις 2018-05-13.
11. ↑  Angela Charlton; Elaine Ganley (13 Μαΐου 2018). «Dead Paris knife attacker's parents and friend questioned by French police to uncover motive for stabbings». *National Post*.. Ανακτήθηκε στις 15 Μαΐου 2018. *«The suspect was on a police watch list for radicalism, a judicial official not authorized to speak publicly about the case told The Associated Press.»*
12. ↑  Paris attacker who killed one was flagged as security risk
13. ↑  «Paris attack suspect 'of Chechen origin'» (στα αγγλικά). *BBC News*. 2018-05-13.. Ανακτήθηκε στις 2018-05-13.
14. ↑  «Paris stabbing leaves 1 dead, 4 injured; suspect fatally shot by police» (στα αγγλικά). *CBS News*. 12 Μαΐου 2018.. Ανακτήθηκε στις 13 Μαΐου 2018.
15. ↑  Steve Almasy; Eva Tapiero (13 Μαΐου 2018). «Attacker yells 'Allahu Akbar,' stabs five in Paris before police take him down». *CNN*.. Ανακτήθηκε στις 15 Μαΐου 2018. *«The person who stabbed five people in Paris on Saturday night, killing one, yelled the Arabic phrase "Allahu Akbar," meaning "God is great," during the attack, city prosecutor François Molins told reporters at the scene.»*
16. ↑  «From Child Refugee To Alleged IS 'Soldier'-- A Closer Look At Khamzat Azimov». *RFE/RL*. 15 Μαΐου 2018. .